laion/Wikipedia-Exotic huggingface dataset:
מקס קארבר

מקס קארבר (באנגלית: Robert Maxwell Martensen Jr; רוברט מקסוול מרטנסן ג'וניור ; ‏ נולד; 1 באוגוסט 1988) הוא שחקן אמריקאי. הוא ידוע בתפקידו בתור פרסטון סקבו בסדרת הטלוויזיה של ABC, עקרות בית נואשות, בתור איידן בדרמת האימה לעשרה של MTV, זאב צעיר, ובעונה הראשונה של סדרת הטלוויזיה הנותרים ; אחיו התאום צ'רלי קארבר גילם את תאום הדמויות שלו בכל שלוש הסדרות.   מקס קארבר נולד בסן פרנסיסקו, קליפורניה, ב-1 באוגוסט 1988. אחיו התאום הזהה צ'ארלס נולד שבע דקות קודם לכן ב-31 ביולי הופעת הבכורה שלו במשחק הייתה עם אחיו בסדרת הטלוויזיה של ABC, עקרות בית נואשות ; הם שיחקו את פרסטון ופורטר סקבו, בנים ללינט סקבו וטום סקבו. הוא ואחיו הופיעו בעונה השלישית של סדרת הטלוויזיה זאב צעיר של MTV כזוג אנשי זאב תאומים - מקס גילם את איידן, וצ'רלי גילם את איתן. לאחר מכן הם הופיעו בעונה הראשונה של סדרת הטלוויזיה הנותרים. קארבר התארח בסדרות טלוויזיה בהן ויקטוריוס, המשרד, גוד לאק צ'ארלי. היה לו תפקיד קמיע בקומדיה "Mantervention" משנת 2014, כשגילם את המציל ג'ו. הוא עשה את הופעת הבכורה שלו בקולנוע בסרט "תשאלו כל דבר" בשנת 2014. אתר האינטרנט הרשמי של מקס קארבר מדיה וקבצים בנושא מקס קארבר בוויקישיתוף מקס קארבר, ברשת החברתית אקס (טוויטר) מקס קארבר, במסד הנתונים הקולנועיים IMDb (באנגלית) מקס קארבר, באתר AllMovie (באנגלית) מקס קארבר, במסד הנתונים הקולנועיים KinoPoisk (ברוסית) California Birth Index 1905-1995, Ancestry.com Reid, Joe (31 ביולי 2015). "Today in TV History: Happy Birthday To TV Twin Charlie (But Not Max) Carver". The Decider. נבדק ב-10 באוגוסט 2018. {{cite web}}: (עזרה) Interview with Charlie and Max Carver (אורכב 26.11.2009 בארכיון Wayback Machine) "Max Carver on Instagram: "Fun fact: though @charliecarver & I are identical twins, we were born on different days in different months. I'm also left handed and he's…"". Instagram (באנגלית). אורכב מ-המקור ב-24 בדצמבר 2021. נבדק ב-2020-12-24. {{cite web}}: (עזרה) Masters, Megan (18 בנובמבר 2012). "TVLine Items: Teen Wolf Adds Desperate Twins, Nick Cannon Signs New NBC Deal and More!". TVLine. Penske Media Corporation. נבדק ב-12 בינואר 2016. {{cite web}}: (עזרה) Rawden, Jessica (12 באפריל 2015). "The Leftovers Is Making All Of These Changes For Season 2". Cinemablend. נבדק ב-12 בינואר 2016. {{cite web}}: (עזרה) Lucarelli, Kristina (27 ביוני 2013). "'Teen Wolf' Twins Max And Charlie Carver Land Spots In HBO Pilot 'The Leftovers'". MTV. Viacom Media Networks (Viacom). נבדק ב-12 בינואר 2016. {{cite web}}: (עזרה) Andreeva, Nellie (24 ביוני 2013). "Charlie & Max Carver Join HBO's 'Leftovers'". Deadline Hollywood. Penske Media Corporation. נבדק ב-4 באוגוסט 2013. {{cite web}}: (עזרה) "'Mantervention' Official Site". Scatena & Rosner Films. 20 בדצמבר 2013. אורכב מ-המקור ב-22 בינואר 2014. נבדק ב-21 בדצמבר 2013. {{cite web}}: (עזרה) "Mantervention". IMDb. 5 באוגוסט 2013. נבדק ב-5 באוגוסט 2013. {{cite web}}: (עזרה)
Screen Australia

Screen Australia היא סוכנות רשמית שהקימה הממשלה הפדרלית של אוסטרליה, עבור קידום תעשיית הקולנוע והטלוויזיה האוסטרלית. הגוף הוקם בשנת 2008 מכח החוק 'Screen Australia Act 2008'. הסוכנות תומכת בפיתוח, הפקה, קידום והפצה של הסיפור האוסטרלי, ובתיעוד התוכן הקולנועי שנוצר במדינה. ב-2008 נחקק החוק 'Screen Australia Act 2008' המספק מידע ופרטים אודות המטרות, האמצעים והסמכויות של הסוכנות. על פי החוק, תפקידי הגוף הם: (a) תמיכה וקידום של פיתוח יצירות מקוריות מאד, חדשניות, ויציבות מסחריות בתעשיית המסך האוסטרלית. (b) תמיכה או התערבות ב: (i) פיתוח, הפקה, קידום והפצה של תוכניות אוסטרליות (ii) הבטחת גישה לתוכניות אוסטרליות ואחרות (c) תמיכה וקידום של פיתוח תרבות המסך (screen culture) באוסטרליה (d) לקיחת אחריות על כל תפקיד אחר שיוטל עליו בחוק ב-1 ביולי 2008 אוחדו הגופים Australian Film Commission ,(אנ') Film Finance Corporation Australia (אנ') ו-Film Australia Limited (אנ') לגוף אחד בשם Screen Australia. הסוכנות משקיעה ישירות בסרטים, טלוויזיה, כותרים אינטרנטיים, ומשחקים אוסטרליים, ומציעה מספר תוכניות מימון ליוצרים אוסטרליים מותאמות תחומים, דרך המחלקהScreen' Australia’s First Nations Department'. לגוף גם מחלקה ילידית בשם 'Screen Australia's Indigenous Department', התומכת ביוצרים אבוריג'ינים ותושבי מצר טורוס, והמימון דרכה ניתן רק במקרה בו יש בפרויקט המבוקש תפקיד מפתח (כמו במאי, יוצר או מפיק) אותו מאייש אדם ממוצא אבוריג'יני או ממצר טורוס. הסוכנות מייצגת את תעשיית המסך האוסטרלית ברחבי העולם, כולל בשווקים, פרסים גדולים ופסטיבלים. הגוף עוקב אחר בריאות תעשיית המסך האוסטרלית, בהתבסס על מאגר המידע החופשי שבנה "The Screen Guide" המכיל מידע כמו צוות, יוצרים, חברות הפקה, סוכני מכירות, פרסים, ועוד, הנוגעים לכותרי-מסך אוסטרליים (קולנוע, טלוויזיה, משחקי מחשב). על פי הסוכנות, צוותה "מנסה לכלול את כל הכותרים הארציים שהופקו" הסוכנות מפעילה גם את האתר "ScreenNews", המספק כתבות, מקורות מידע חופשיים בנושאי תעשיית המסך האוסטרלית. נכון ל-2023, המנכ"ל של Screen Australia הוא גרים מייסון, וראש תחום התוכן היא גריין ברנסדון. יו"ר הדירקטוריון של הגוף הוא ניקולס מור. מדיה וקבצים בנושא Screen Australia בוויקישיתוף אתר האינטרנט הרשמי של Screen Australia (באנגלית אוסטרלית) Screen Australia, באתר Crunchbase (באנגלית) Screen Australia, ברשת החברתית פייסבוק Screen Australia, ברשת החברתית אקס (טוויטר) Screen Australia, ברשת החברתית אינסטגרם "Screen Australia", במסד הנתונים הקולנועיים IMDb (באנגלית) Screen Australia Act 2008 באתר הרשם המשפטי הפדרלי, ממשלת אוסטרליה. Who we are - About us, Screen Australia (באנגלית) What we do - About us, Screen Australia (באנגלית) Screen Australia Act 2008, חלק 2, סעיף 6, באתר Federal Register of Legislation Starting in the industry - Funding and Support, Screen Australia (באנגלית) Keast, J. (2018) ‘Screen Australia’s Indigenous Department turns 25’, Inside Film. Glebe, NSW, Australia: Intermedia Group, The, (183), pp. 11–13. What is The Screen Guide? - The Screen Guide, Screen Australia (באנגלית) The Screen Guide, Screen Australia (באנגלית) What we do - About us, Screen Australia (באנגלית) Screen News, Screen Australia (באנגלית) Management - Who we are - About us, Screen Australia (באנגלית) Board - Who we are - About us, Screen Australia (באנגלית)
איתן אריקסון

איתן אריקסון (באנגלית: Ethan Erickson; נולד ב-5 באוגוסט 1973) הוא שחקן אמריקאי. אריקסון נולד במיניאפוליס שבמינסוטה, בתחילת דרכו עסק בהתעמלות, הוא סיים תואר בספרות אנגלית באוניברסיטת קליפורניה בסנטה ברברה. ב-1995 שיחק בסרט המשפחה "Two Bits & Pepper", ב-1999 שיחק בסרט הנעורים "למות מצחוק", שנה אחרי כן הופיע בתור בלש בסרט צעקה 3, באותה שנה שיחק בסרט המתח צעקה 3, ב-2004 שיחק באחד התפקידים הראשיים בסרט Pact with the" Devil" המבוסס על הרומן תמונתו של דוריאן גריי. בטלוויזיה שיחק במספר פרקים של אופרת הסבון "Guiding Light", הוא גילם את פרסי ווסט, נער המשחק כדורסל במספר פרקים של הסדרה באפי ציידת הערפדים, שיחק מעצב בסדרה בית האופנה העוסקת בעולם האופנה, גילם בוס במסעדה בגרסה המחודשת של הסדרה מלרוז פלייס, בנוסף ביצע תפקידי אורח במספר סדרות. אתר האינטרנט הרשמי של איתן אריקסון איתן אריקסון, במסד הנתונים הקולנועיים IMDb (באנגלית) איתן אריקסון, באתר AllMovie (באנגלית) איתן אריקסון, במסד הנתונים הקולנועיים KinoPoisk (ברוסית)
צליל אברהם

צליל אברהם (נולדה ב-1986) היא עיתונאית ומגישת הסכתים ישראלית. פעילותה העיתונאית עוסקת בעיקר בכלכלה, ולעיתים בספרות ונושאים נוספים. כתבה עבור מאקו, כאן 11, ידיעות אחרונות והארץ. בנוסף, אברהם כותבת ומגישה הסכתים וסרטונים עבור פלטפורמות הדיגיטל של כאן 11, כולל ההסכת הכלכלי חיות כיס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרים פרטים רבים על חייה. צליל אברהם נולדה בהוד השרון ב-1986. גרה בתל אביב. בשנת 2009 התחילה לעבוד ב"ידיעות אחרונות" ככתבת ספרות. שימשה כסגנית עורכת מדור הספרות של "ידיעות אחרונות" וככתבת במוספים 7 ימים ו-7 לילות בין השנים 2014 ל-2016 כתבה עבור מאקו, ושימשה כסגנית עורכת מגזין סוף השבוע. כתבה סדרת כתבות פופולרית על דור ה-Y. ב-2016 החלה לעבוד בכאן 11. החלה את תפקידה בדסק הכלכלי תחת שאול אמסטרדמסקי, ולאחר מכן מונתה לראשת הדסק הכלכלי, תפקיד ממנו פרשה ב-2018. כתבה והגישה הסכתים, הכוללים את ההסכת הכלכלי "חיות כיס", "בית בקצה המסילה" על מעונות לנערות בסיכון, ו"בנות - יומן צפייה". כמו כן, כתבה והגישה סרטונים בפלטפורמות הדיגיטל של כאן, שזכו לעשרות אלפי צפיות. בנוסף, כתבה כתבות טקסטואליות שפורסמו באתר כאן 11. יצרה והגישה את הסדרה התיעודית וואי וואי וואי, העוסקת בדור ה-Y. הסדרה נכתבה בהשראת סדרת כתבות פופולרית שאברהם פרסמה שנים קודם לכן במאקו. המשיכה לפרסם בענייני ספרות, כולל כתיבת ביקורת ספרות ב"הארץ" והתארחויות בהסכת הספרות "מה שכרוך" של כאן 11. ב-2019 הופיעה כמספר 49 ברשימת ה-Power Women של מגזין פורבס ישראל. צליל אברהם, ברשת החברתית פייסבוק צליל אברהם, ברשת החברתית אקס (טוויטר) צליל אברהם, במסד הנתונים הקולנועיים IMDb (באנגלית) הסכתים באתר כאן 11 חיות כיס בית בקצה המסילה בנות - יומן צפייה כתבות של צליל אברהם באתר מאקו באתר הארץ mako | צליל אברהם, באתר mako תוצאות החיפוש "צליל אברהם", באתר כאן 11 מאמרי צליל אברהם, באתר "הארץ" נועה פרייס‏, ביטחון תעסוקתי: דור ה-Y מגיע לתאגיד, באתר וואלה, 14 בספטמבר 2016 פורבס ישראל, 49# צליל אברהם, באתר Power Women 2019, ‏2019-05-31 צליל אברהם, באתר אוטופיה על סדר היום - בעניין יום השואה - צליל אברהם על הספר 'ספרד' | עם עובד הוצאת ספרים, באתר www.am-oved.co.il המלצות | עם עובד הוצאת ספרים, באתר עם עובד המלצות | עם עובד הוצאת ספרים, באתר עם עובד נועה פרייס‏, חדש בקיוב: מי זז השבוע?, באתר וואלה, 17 במאי 2018 לעבור לפריפריה כי השכירות בגוש דן מתייקרת - זו לא תשובה | כאן דעה, נבדק ב-2023-10-25 הסיפור של עשר שעות במשרד - נגמר | כאן דעה, נבדק ב-2023-10-25 נעמה רק, ‏יוצרי הדוקו הישראלי על דור ה־Y דווקא אופטימיים, באתר "Time Out ישראל", 12 ביוני 2019 פורבס ישראל, 49# צליל אברהם, באתר Power Women 2019, ‏31 במאי 2019
אזור עירוני

אזור עירוני הוא יישוב בעל צפיפות אוכלוסין גבוהה ותשתית בנויה היטב. בארצות הברית האזורים העירוניים נחשבים לאזורי הליבה של המטרופולינים כאשר הם מכילים מעל ל-50,000 תושבים. האזורים העירוניים נוצרים בהדרגה כתוצאה מתהליך עיור מתמשך הכרוך במעבר של אוכלוסייה מיישובים כפריים ליישובים עירוניים, ולעיתים רבות חוקרים מסווגים את אותם האזורים גם כערים, עיירות, אגד ערים או פרוורים. בתחום מחקר העירוניות, המונח "אזור עירוני" מנוגד למונח אזורים כפריים. בתחומי המחקר סוציולוגיה עירונית ואנתרופולוגיה עירונית, המונח "אזור עירוני" מנוגד למונח "סביבה טבעית". התפתחותם של האזורים העירוניים הקדומים במהלך המהפכה העירונית של האלף הרביעי לפני הספירה הובילה להיווצרות הציוויליזציה האנושית ובסופו של דבר לתכנון העירוני המודרני. לפי ספר העובדות העולמי (נכון לשנת 2020): טוקיו (יפן יפן) – 37,393,000 תושבים דלהי (הודו הודו) – 30,291,000 תושבים שאנגחאי (הרפובליקה העממית של סין הרפובליקה העממית של סין) – 27,058,000 תושבים סאו פאולו (ברזיל ברזיל) – 22,043,000 תושבים מקסיקו סיטי (מקסיקו מקסיקו) – 21,782,000 תושבים דאקה (בנגלדש בנגלדש) – 21,006,000 תושבים קהיר (מצרים מצרים) – 20,901,000 תושבים בייג'ינג (הרפובליקה העממית של סין הרפובליקה העממית של סין) – 20,463,000 תושבים מומבאי (הודו הודו) – 20,411,000 תושבים אוסקה (יפן יפן) – 19,165,000 תושבים מטרופולין טוקיו ביפן, האזור העירוני המאוכלס ביותר בעולם, הכיל מעל ל-37 מיליון תושבים נכון לשנת 2023 סאו פאולו רבתי בלילה. צילום שנלקח מתחנת החלל הבין-לאומית מלבורן רבתי בלילה. צילום שנלקח מתחנת החלל הבין-לאומית יישוב בליה עירונית תכנון ערים ואזורים התחדשות עירונית עיור מדיה וקבצים בנושא אזור עירוני בוויקישיתוף "Federal Register/Vol. 75, No. 123/Monday, June 28, 2010/Notices" (PDF). US Census Bureau. נבדק ב-22 ביולי 2023. {{cite web}}: (עזרה) Morris, A.E.J. (2 בדצמבר 2013) [1972]. "The Early Cities". History of Urban Form Before the Industrial Revolution (3 ed.). London: Routledge. p. 1. ISBN 9781317885146. [...] the Bronze Age, starting between 3500 and 3000 BC [...]. During this [...] period the first urban civilizations were firmly established. {{cite book}}: (עזרה) "CIA The World Factbook – Major urban areas: population". ערך זה הוא קצרמר בנושא מדינות. אתם מוזמנים לתרום לוויקיפדיה ולהרחיב אותו.
טום טרל

תומאס ג'פרסון טרל (באנגלית: Thomas Jefferson Terral;‏ 21 בדצמבר 1882 – 9 במרץ 1946) היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו ה-27 בשנים 1925–1927. טום טרל נולד במחוז יוניון שבצפון לואיזיאנה. הוא למד באוניברסיטת קנטקי שבלקסינגטון ועבר ללמוד בבית הספר למשפטים של אוניברסיטת ארקנסו שבפאייטוויל, שם הוא סיים את לימודיו ב-1910. באותה שנה הוא התקבל ללשכת עורכי הדין והקים משרד עורכי דין בליטל רוק. באותה תקופה הוא גם עבד כמורה בבית ספר. בשנים 1911–1915 עבד טרל כעוזר מזכיר בסנאט של ארקנסו, שם הוא למד את המנגנונים של הפוליטיקה המדינתית. בנוסף לעבודתו בסנאט, שימש טרל כסגן המפקח המדינתי על החינוך בשנים 1912–1916. כפל תפקידים זה אפשר לו ליצור מגוון של קשרים פוליטיים ברחבי המדינה. ב-1916 נבחר טרל כמזכיר המדינה של ארקנסו, תפקיד בו הוא כיהן שתי תקופות כהונה בנות שנתיים כל אחת בשנים 1917–1921. ב-1920 הוא התמודד ללא הצלחה בבחירות המקדימות של המפלגה הדמוקרטית על משרת מושל המדינה ונוצח על ידי תומאס צ'יפמן מקריי. כהכנה להתמודדותו על משרת מושל ארקנסו ב-1924, הצטרף טרל לקו קלוקס קלאן במחוז מורהאוס, המחוז השכן למחוז הולדתו. ככל הנראה סירבו כמה סניפים של הקלאן בארקנסו לקבלו, אך הוא ביקש להראות את מחויבותו לארגון כאשר הוא החל את המרוץ שלו למשרת המושל. בבחירות המקדימות, שהתקיימו אז לפני הנהגת הצבעה בשני סיבובים בארקנסו, הביס טרל כמה יריבים, כולל מי שיכהן בהמשך כסגן מושל ארקנסו, לי קזורט, שהיה הבחירה המקורית של הנהגת הקו קלוקס קלאן. הוא גם הביס את ג'ון אליס מרטינו, שב-1926 הביס את טרל בניסיונו להיבחר לתקופת כהונה שנייה. בבחירות הכלליות שהתקיימו באוקטובר, ניצח טרל את מועמד המפלגה הרפובליקנית ג'ון ו. גבריאל, יליד אוהיו ועורך דין מפאייטוויל שגם הוא ניסה להתמודד ללא הצלחה בבחירות של 1922. טרל זכה ב-99,598 קולות (79.8 אחוזים), וגבריאל ב-25,152 קולות (20.2 אחוזים). במהלך תקופת כהונתו של טרל כמושל, נפתח הפארק המדינתי הראשון, הפארק המדינתי פטיט ג'ין. באותה תקופה החלה גם בניית בית החולים המדינתי ונוצרה משרת המפקח על הביטוח וההכנסות. בניסיונו להיבחר לתקופת כהונה שנייה, נוצח טרל על ידי מרטינו, שהאשים אותו בקבלת טובות הנאה ממוציאים לאור שיצרו את רשימת ספרי הלימוד המאושרת של בתי הספר הציבוריים. טרל היה הראשון מבין שלושה ממושלי ארקנסו שלא עלה בידם להיבחר לתקופת כהונה שנייה. השניים האחרים היו פרנסיס צ'רי ופרנק ד. רייט. לאחר תום כהונתו כמושל, שב טרל לעיסוקו בעריכת דין בליטל רוק. שלוש פעמים הוא ניסה ללא הצלחה להיבחר שוב למשרת המושל. טום טרל נפטר בליטל רוק ב-9 במרץ 1946. הוא נטמן בבית הקברות רוזלון שבעיר. לטרל ולרעייתו יולה (שגם שם נעוריה היה טרל), ילידת פיין בלאף, לא היו ילדים. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 88. מדיה וקבצים בנושא טום טרל בוויקישיתוף טום טרל באתר אגודת המושלים הלאומית (באנגלית) טום טרל באנציקלופדיה של ארקנסו (באנגלית) טום טרל באתר oldstatehouse.com (באנגלית) טום טרל באתר The Political Graveyard (באנגלית) טום טרל, באתר "Find a Grave" (באנגלית)
מארק קסאדו

מארק קסאדו טוראס (בספרדית: Marc Casadó Torras; נולד ב-14 בספטמבר 2003) הוא כדורגלן ספרדי המשחק בעמדת הקשר ההגנתי בברצלונה. קסאדו נולד בסן פר דה וילמאחור שבמחוז ברצלונה, קטלוניה, ושיחק בקבוצות הנונער של CF וילמאחור, PB סן סלוני, גראנויירס ו-CF דאם. ב-2016 עבר ללה מאסיה, אקדמיית הנוער של מועדון הכדורגל ברצלונה. בעונת 2020/21 שימש כקפטן קבוצת הנוער א' של המועדון וזכה עימה באליפות ספרד, ובעונה הבאה זומן חמש פעמים לסגל ברצלונה אתלטיק. בקיץ 2022 הועלה רשמית לקבוצת המילואים של ברצלונה, וב-5 ביולי האריך את חוזהו במועדון עד קיץ 2024. ב-27 באוגוסט 2022 ערך את הופעת הבכורה שלו במועדון בניצחון 3–2 על קאסטיון במסגרת הפרימרה דיוויסיון RFEF, וב-1 בנובמבר ערך את הופעת הבכורה שלו בקבוצה הבוגרת ובליגת האלופות בניצחון 4–2 על ויקטוריה פלזן במסגרת שלב הבתים של עונת 2022/2023. בעונת 2023/2024 כיהן קסאדו כקפטן ברצלונה אתלטיק וב-17 במרץ 2024 ערך את הופעת הבכורה שלו בלה ליגה כשהחליף את הקטור פורט בניצחון 3–0 על אתלטיקו מדריד. קסאדו ייצג את ספרד בנבחרות עד גיל 16 ו-17 ב-2019. מדיה וקבצים בנושא מארק קסאדו בוויקישיתוף מארק קסאדו, באתר Transfermarkt מארק קסאדו, באתר Soccerway מארק קסאדו, באתר BDFutbol מארק קסאדו, באתר WorldFootball.net מארק קסאדו, באתר FootballDatabase.eu Marc Casadó: Un líder con estilo, ספורט, [מארק קסאדו: מנהיג עם סטייל], ‏15 באוקטובר 2017 (בספרדית) Marc Casadó, todo por el Barça pese a ofertas mejores, מונדו דפורטיבו, [מארק קסאדו, הכל עבור בארסה למרות הצעות טובות יותר], ‏22 ביולי 2022 El Barça renova el futur, amb Marc Casadó i Chadi Riad, L'Esportiu, [בארסה מחדשת את העתיד, עם מארק קסאדו ושאדי ריאד], ‏5 ביולי 2022 (בקטלאנית) סיקור המשחק, באתר מונדו דפורטיבו Marc Casado makes Barcelona debut in Champions League win, ספורט, ‏1 בנובמבר 2022 האלופה, למי ששכח: 0:3 לברצלונה על אתלטיקו, באתר ONE‏, 17 במרץ 2024
ליאת בלו

ליאת בלו (נולדה ב-24 בפברואר 1984 בשם ליאת בללו) היא מתעמלת קרקע לשעבר, שחקנית ודוגמנית ישראלית. היא הייתה אלופת הארץ שלוש פעמים ברציפות, והתפרסמה לאחר השתתפותה תוכנית הריאליטי "הדוגמניות" בשנת 2005, שם הגיעה למקום השני. גילמה את דמותה של זואי בסדרת הנוער "האי". בלו נולדה בברזיל בשנת 1984, ואומצה על ידי מזל ויהודה, עובדת לשעבר במשרד הביטחון וקניין. היא גדלה בהרצליה ולמדה בבית הספר לאמנויות, והצטרפה לנבחרת ישראל בהתעמלות קרקע ומכשירים. היא הייתה אלופת הארץ בתחום למשך שלוש שנים רצופות. בגיל 15 הצטרפה ללהקת השכנים של צ'יץ' למשך שנתיים. בשנת 2005 השתתפה בלו בעונה הראשונה של ריאליטי "הדוגמניות", שהתבסס על הפורמט האמריקאי של "הטופ מודל הבאה". היא הייתה המתמודדת היחידה מהרצליה, ובערב הגמר סיימה את התחרות במקום השני מאחורי ויקטוריה קצמן. לאחר מכן השתתפה במספר קמפייני אופנה, ובד בבד ניגשה לאודישנים עבור תפקידי משחק בטלוויזיה. בשנת 2006 מונתה לכתבת ב-Y בערב. בשנת 2007 התקבלה לגלם את דמותה "זואי", ילדה עבריינית שהצטרפה לבית המחסה, בסדרת הנוער "האי". היא הייתה בקאסט הקבוע של הסדרה עד לעונתה השלישית והאחרונה ב-2010. בשנה שלאחר מכן שיחקה באירוע הפסטיגל השנתי והייתה כתבת WNN בסרט "עץ לימון". על הופעתה ב"האי" קיבלה בשנת 2009 את פרס "שחקנית השנה" בטקס נבחרי הילדים. באותה שנה השתתפה בעונה החמישית של "רוקדים עם כוכבים" ודורגה במקום השמיני. כמו כן באותה השנה גם התארחה בסדרת הדרמה של HOT ״חשופים״, שיחקה בתפקיד עצמה. בנוסף באותה השנה גם התארחה בתוכנית ״יום בחיי״ ששודרה ב-HOT. בין השנים 2011–2021 לקחה הפסקה מקריירת המשחק, אולם המשיכה לדגמן עבור מותגי אופנה והלבשה תחתונה. בשנת 2022 השתתפה בתפקיד אורח בשנות ה-90. ביוני 2009 נישאה לארז דן. השניים התגרשו כשנה לאחר מכן. בספטמבר 2014 התחתנה בשנית עם נדב פתאל, הבן של דוד פתאל, ובדצמבר נולדה לזוג ילדה. לבסוף השניים התגרשו ב-2018. כיום היא מתגוררת בתל אביב-יפו יחד עם בתה ובן-זוגה, אבישי צקלג. בשנה שלאחר הגירושין מדן שקעה בדיכאון, דבר שהוביל להפסקה שלקחה מקריירת המשחק. כמו כן, היא הייתה מעורבת בתאונת דרכים, שלטענתה, גבתה ממנה מחיר נפשי כבד. מדיה וקבצים בנושא ליאת בלו בוויקישיתוף ליאת בלו, ברשת החברתית פייסבוק ליאת בלו, ברשת החברתית אינסטגרם ליאת בלו, ברשת החברתית טיקטוק ליאת בלו, במסד הנתונים הקולנועיים IMDb (באנגלית) וואלה!‏, ליאת בלו, באתר וואלה, 29 בספטמבר 2004 השכנים של צ'יץ' ( -1991), אישים חגית גינזבורג, האנטומיה של בלו, באתר ynet, 17 באוקטובר 2007 Y בערב, אישים ליאת בלו, ביגי עץ לימון (2008), אישים קרן נתנזון, חוזרים לאי, באתר ynet, 17 בדצמבר 2008 יפעת הללי, ‏בלו כלום: ליאת בלו בהלבשה תחתונה, באתר ‏מאקו‏, 1 בינואר 2013 שנות ה-90 ( -2022), אישים יפעת הללי, ‏ליאת בלו וארז דן התחתנו, באתר ‏מאקו‏, 21 ביוני 2009 יפעת הללי, ‏עכשיו זה רשמי: ליאת בלו גרושה, באתר ‏מאקו‏, 22 בנובמבר 2010 יפעת הללי אברהם, ‏מזל טוב: ליאת בלו התחתנה, באתר ‏מאקו‏, 14 בספטמבר 2014 מיקי לוין, סמסו מזל טוב: ילד ראשון לליאת בלו ונדב פתאל, מעריב, 28 בדצמבר 2014 יפעת הללי אברהם, ‏פרסום ראשון: ליאת בלו ובעלה, נדב פתאל, נפרדים, באתר ‏מאקו‏, 17 באפריל 2018 יפעת הללי, ‏כמו חדשה, באתר ‏מאקו‏, 3 בינואר 2013 לירון שמם, ‏במכולת הייתי צריכה לבחור אם לקנות חלב או לחם, באתר ‏מאקו‏, 14 בספטמבר 2021
מורודלי אקנזרוב

מורודלי אקנזרוב (בטג'יקית: Murodalı Aknazarov, ברוסית: Муродали Акназаров; נולד ב-19 בנובמבר 2004 בדושנבה שבטג'יקיסטן) הוא כדורגלן טג'יקי המשחק בעמדת הקשר האחורי במחלקת הנוער של אנטליהספור ובנבחרת טג'יקיסטן. אקנזרוב החל לשחק במחלקת הנוער של אנטליהספור מליגת העל הטורקית בשנת 2020. ב-17 ביוני 2023 ערך אקנזרוב את הופעת הבכורה שלו בנבחרת טג'יקיסטן, בהפסד 1–5 לנבחרת אוזבקיסטן במסגרת אליפות מרכז אסיה לשנת 2023. מורודלי אקנזרוב, באתר Transfermarkt מורודלי אקנזרוב, באתר Soccerway מורודלי אקנזרוב, באתר National Football Teams מורודלי אקנזרוב, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מורודלי אקנזרוב".
לטריט

לטריט היא סוג קרקע הנוצרת מבליה, בעיקר באזורים בעלי אקלים טרופי חם וגשום. בשיטת טקסונומית חדשה למיון קרקעות שפותחה על ידי מחלקת החקלאות של ארצות הברית, נכללים כמה מסוגי הלטריט בסוג חדש – אוקסיסול (Oxisol).‏ תהליך היווצרותה נקרא "לטריטיזציה" (Lateritization), והוא מורכב מהמסה ופירוק של סלעים. המסה ופירוק אלה כוללים גם את המינרל קוורץ, העמיד בדרך כלל בפני בליה. המרכיבים הנותרים היוצרים את הקרקע הם קאוליניט, אלומיניום ותחמוצת ברזל – המעניקים לקרקע את גווניה האדומים. לטריטיזציה מתרחשת בעיקר באזורים בעלי טמפרטורה כלל שנתית גבוהה ומשקעים רבים, דוגמת יערות הגשם של אפריקה ודרום אמריקה. באזורים רבים בהם קיים שפע של קרקע לטריטית, החלו להשתמש בה עוד לפני מאות רבות של שנים ליצירת לבנים. הקרקע, בעת חשיפתה לאוויר, מאבדת נוזלים, ועקב כך מתקשות התחמוצות הרבות המצויות בה והופכות אותה לסלע קשה ומעט פריך. תושבי האזורים בהם קיים לטריט קרוב לפני השטח גילו זאת והחלו בחציבת לטריט, עיצובו בקלות יחסית לצורה הרצויה וייבושו. לאחר ייבושה של הלבנה היא הופכת קשה, ולאחר שטיפה (במי גשם או בנהר) נשטפות ממנה החרסיות שלא נקשרו בתהליך הכימי – מה שמותיר לבנה קשה, קלה ומבודדת. מכיוון שפני השטח של הלבנה אינם חלקים ואף מאוד מחוררים, השתמשו בה כיסודות וחומות ואף נעשה בה שימוש בטיח. שימוש מפורסם בקרקע זו נעשה על ידי התרבות הקמרית בבניית מקדשיה בקמבודיה, בעיקר בתחילת עלייתה (יותר בקוה קר ופחות באנגקור, אם כי שם שימשה לחומות ולתעלות המים). בישראל ניתן למצוא שכבת לטריט בין השאר בקרקעית המכתש הגדול, מכסה גבעות אחדות בשכבה שחורה. הלטריט במכתש הגדול מהווה שכבת אי התאמה שמעידה על בליה אינטנסיבית שהתרחשה בקרטיקון התחתון ומלמד שהאקלים באזור בתקופה זו היה טרופי. מדיה וקבצים בנושא לטריט בוויקישיתוף לטריט, באתר אנציקלופדיה בריטניקה (באנגלית) מיון קרקעות – מהדורה שנייה, 1999 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
סויוז TMA-07M

סויוז TMA-07M (ברוסית:Союз TMA-07M) היא חללית סויוז ששוגרה לחלל ב-19 בדצמבר 2012 מקוסמודרום בייקונור ונחתה ב-14 במאי 2013. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 34 לתחנת החלל הבין-לאומית. רוסיה רומן רומננקו - מפקד קנדה כריס הדפילד - מהנדס טיסה ארצות הברית תומאס מרשברן - מהנדס טיסה רוסיה פיודור יורצ'יחין - מפקד איטליה לוקה פרמיטנו - מהנדס טיסה ארצות הברית קרן נייברג - מהנדסת טיסה חללית "סויוז TMA-07M" שוגרה ב-19 בדצמבר 2012 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-21 בדצמבר והתחברה למודול "ראסווט". באותה עת בתחנת החלל שהתה משלחת מס' 34 בפיקוד קווין פורד. צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 35. "סויוז TMA-07M" נשארה מחוברת לתחנת החלל כחללית חירום. ב-14 במאי 2013 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. ניתוק החללית מתחנת החלל סימן סיום פעילות משלחת מס' 35 לתחנת החלל הבין-לאומית. מדיה וקבצים בנושא סויוז TMA-07M בוויקישיתוף מידע על הטיסה תיאור המשימה
אולג נוביצקי

אולג נוביצקי (ברוסית:Олег Викторович Новицкий ‏, נולד ב-12 באוקטובר 1971 בצ'רוון) הוא קוסמונאוט רוסי. הוא השתתף טיסות לתחנת החלל הבין-לאומית והיה חבר בכמה משלחות. אולג נוביצקי נולד בעיר צ'רוון בבלארוס הסובייטית שאז הייתה חלק של ברית המועצות. לאחר סיום בית ספר, בשנת 1988 הוא התחיל ללומד טיס. הוא סיים את הלימודים עם תואר "מהנדס-טייס" בשנת 1994. לאחר סיום הלימודים נוביצקי שירת ביחידות של חיל האוויר הרוסי. הוא שירת בבסיס בקווקז והשתתף בטיסות במצעיות במהלך המלחמות בצ'צ'ניה כטייס "סוחוי Su-25". בשנים 2004–2006 הוא למד באקדמיה של חיל האוויר. בפברואר 2007 נוביצקי החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. באוקטובר 2013 נוביצקי היה מפקד טיסה סויוז TMA-06M שהביאה לתחנת החלל את חברי משלחת מס' 33 לתחנת החלל הבין-לאומית החדשים (סוניטה ויליאמס הייתה מפקדת המשלחת). לאחר סיום עבודת המשלחת נוביצקי עבר למשלחת מס' 34 לתחנת החלל הבין-לאומית בפיקוד של קווין פורד. הוא חזר לכדור הארץ לאחר 143 ימים בחלל. בנובמבר 2016 נוביצקי היה מפקד טיסה סויוז MS-03 שהביאה לתחנת החלל את חברי משלחת מס' 50 לתחנת החלל הבין-לאומית החדשים (שיין קימברו היה מפקד המשלחת). לאחר סיום עבודת המשלחת נוביצקי עבר למשלחת מס' 51 לתחנת החלל הבין-לאומית בפיקוד של פגי ויטסון. הוא חזר לכדור הארץ לאחר 196 ימים בחלל. באפריל 2021 נוביצקי היה מפקד טיסה סויוז MS-18 שהביאה לתחנת החלל את חברי משלחת מס' 64 לתחנת החלל הבין-לאומית החדשים (סרגיי ריז'יקוב היה מפקד המשלחת). לאחר סיום עבודת המשלחת נוביצקי עבר למשלחת מס' 65 לתחנת החלל הבין-לאומית בפיקוד של שאנון ווקר, אקיהקו הושידה ותומא פסקה). במהלך שהות בחלל הוא ביצע 3 פעמים פעילות חוץ רכבית. הוא חזר לכדור הארץ לאחר 190 ימים בחלל ו-כ-23 שעות בפעילות חוץ רכבית. מדיה וקבצים בנושא אולג נוביצקי בוויקישיתוף ביוגרפיה ביוגרפיה באתר הכנת הקוסמונאוטים הרוסי אולג נוביצקי, ברשת החברתית אקס (טוויטר) אולג נוביצקי, ביישום טלגרם אולג נוביצקי, ברשת החברתית אינסטגרם אולג נוביצקי, ברשת החברתית VK